Batiškių holokausto aukų kapinės
Batiškių holokausto aukų kapinės – Šakių miesto ir apskrities žydų bei sovietų aktyvistų, nužudytų per II Pasaulinį karą, žudynių ir užkasimo vieta, esanti Giedručiuose, Šakių priemiesčio šiauriniame pakraštyje, prie Batiškių miško, šalia aplinkkelio  137  Pilviškiai–Šakiai–Jurbarkas . 1993 m. memorialas, kaip nacionalinės reikšmės paminklas, įrašytas į Kultūros vertybių registrą. Užima 5 718 kv. m teritoriją. Įrengtose Hitlerizmo aukų kapinėse 1957 m. žuvusiųjų atminimui pastatytas paminklas. Batiškių kapinėse tradiciškai paminima Lietuvos žydų genocido aukų atminties diena, organizuojama pilietinė iniciatyva „Atminties kelias“.